CELEX: 62014TN0359
Language: sk
Date: 2014-05-27 00:00:00
Title: Vec T-359/14: Žaloba podaná 27. mája 2014 – Federación Nacional de Cafeteros de Colombia/ÚHVT – Accelerate (COLOMBIANO COFFEE HOUSE)

4.8.2014   
            
            
               SK
            
            
               Úradný vestník Európskej únie
            
            
               C 253/44
            
         Žaloba podaná 27. mája 2014 – Federación Nacional de Cafeteros de Colombia/ÚHVT – Accelerate (COLOMBIANO COFFEE HOUSE)
   (Vec T-359/14)
   2014/C 253/59
   Jazyk, v ktorom bola podaná žaloba: španielčina
   
      Účastníci konania
   
   
      Žalobkyňa: Federación Nacional de Cafeteros de Colombia (Bogota, Kolumbia) (v zastúpení: A. Pomares Caballero a M. Pomares Caballero, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Accelerate s.a.l. (Bejrút, Libanon)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zmenil rozhodnutie piateho odvolacieho senátu Úradu pre harmonizáciu vnútorného trhu (ochranné známky a vzory) z 27. marca 2014 vo veci R 1200/2013-5, tak aby sa konštatovalo, že podmienky uplatnenia relatívneho dôvodu neplatnosti stanoveného v článku 53 ods. 1 písm. c) nariadenia č. 207/2009, absolútneho dôvodu neplatnosti stanoveného v článku 52 ods. 1 písm. a) uvedeného nariadenia alebo dôvodu neplatnosti stanoveného v článku 14 nariadenia č. 510/2006 boli splnené vo vzťahu ku všetkým výrobkom a službám, voči ktorým smeruje návrh na vyhlásenie neplatnosti,
            
         
               —
            
            
               subsidiárne zrušil napadnuté rozhodnutie v rozsahu, v akom sa v ňom zamieta návrh na vyhlásenie neplatnosti v prípade výrobkov „ryža; tapioka a ságo; múka a obilninové výrobky; chlieb, pekárske a cukrárske výrobky; zmrzliny; cukor, med, melasový sirup; kvasnice, prášky do pečiva; soľ; horčica; ocot, omáčky (chuťové prísady); koreniny; konzumný ľad“ zaradených do triedy 30 a „Stravovacích služieb; prechodného ubytovania“ zaradených do triedy 43,
            
         
               —
            
            
               v každom prípade uložil ÚHVT povinnosť znášať vlastné trovy konania a nahradiť trovy konania, ktoré vynaložila žalobkyňa.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: obrazová ochranná známka so slovnými prvkami „COLOMBIANO COFFEE HOUSE“ pre výrobky a služby zaradené do tried 30 a 43 – ochranná známka Spoločenstva č. 4 6 35  553.
   
      Majiteľ ochrannej známky Spoločenstva: Accelerate s.a.l.
   
      Účastník, ktorý sa domáha vyhlásenia neplatnosti: žalobkyňa.
   
      Odôvodnenie návrhu na vyhlásenie neplatnosti: chránené zemepisné označenie so slovnými prvkami „Café de Colombia“.
   
      Rozhodnutie zrušovacieho oddelenia: zamietnutie návrhu na vyhlásenie neplatnosti.
   
      Rozhodnutie odvolacieho senátu: zamietnutie odvolania.
   
      Dôvody žaloby:
   
   
               —
            
            
               porušenie článku 14 nariadenia č. 510/2006,
            
         
               —
            
            
               porušenie článku 8 ods. 4 nariadenia č. 207/2009 v spojení s článkom 13 nariadenia č. 510/2006,
            
         
               —
            
            
               porušenie podstatných formálnych náležitostí z dôvodu nedostatočného odôvodnenia,
            
         
               —
            
            
               porušenie článku 7 ods. 1 písm. k) nariadenia č. 207/2009,
            
         
               —
            
            
               porušenie článku 7 ods. 1 písm. g) nariadenia č. 207/2009.